. . નમ્રતા દિત્યા તરફ દોડવા ગઈ, પણ એકાએક તેને લાગ્યું કે પગમાં કીડીઓ જેવું કશુંક ચડી રહ્યું છે ને નીચે જોયું તો સડક પરનો ડામર નમ્રતાના પગ પર, પિંડીઓ પર, સાથળ પર, કમર પર, છાતી સુધી, ગળાથી આગળ વધી રહ્યો છે, તેનું આખું અસ્તિત્વ ડામરમાં સજ્જડ અકબંધ અને એ બૂમ પાડવા ગઈ ને બળબળતો ગરમ ડામર ગળામાં પેસી ગયો ને નમ્રતાએ ઊલટી કરી ને પાછળથી કોઈનો હડસેલો લાગ્યો ને એ ફંગોળાઈ, હવામાં ફંગોળાતી રહી, ઝૂલતી રહી, નીચે આવી, પથ્થરો દેખાયા, એ પડી પડી ને લાંબું સૂન્ન.